Fra 1982 blev der udgivet et par hæfter og derefter en række bøger om forskellige busselskaber fra primært Københavns omegn. Til at begynde med blev der udgivet et hæfte om Hjortekær Trafik i 1982 og et om Strandvejsbussen i 1986. [[Hovedstadsområdets Trafikselskab]]s (HT) 10 års jubilæum i 1984 blev markeret med ''10 år med HT-busser'' med en omfangsrig oversigt over selskabets vognpark i de ti år.<ref>Svend Christensen og Per Søegaard i Palsbo og Søegaard (1990), s. 56, 103.</ref> Fra 1990 fulgte så den egentlige serie om bøger med udgivelser om Birkerød Bus Compagni (1990 og 1995), De blaa Omnibusser (1991), Hvidovre Rutebiler (1991), Ballerup Bybusser (1992), De blaa Rutebiler (1994), Forenede Rutebiler (1955), Therkildsens Ruter (1995), Herlev-Ruterne (1995), Sølvbusserne (1995), De hvide busser (1997) og en ny om Stephansens Rutebiler (1998). Der sluttedes af med en bog om [[Amagerbanen]]s busruter i 2001. Dertil kom så andre bøger om busser som ''Busdivisionen 1984-2005'', der var en opfølger til ''10 år med HT-busser'', i 2006. Jensens Turisttrafik i Sporvejsmuseets [[Ringsted Kommune|hjemkommune Ringsted]] fik en bog i 1999, og det samme fik bustrafikken i [[Helsingør]] i 2003. Dertil kom så bøger om de københavnske buslinjer 22 (1998) og 21 (2004).<ref>Christensen og Søegaard (2005), s. 20-21, 46-47.</ref>
Historie Foreninger Organisationer